kardosdrur/scandi-wiki huggingface dataset:
Fritz Graebner

Robert Fritz Graebner (født 4. marts 1877, død 3. juli 1934, var en tysk antropolog.

Graebner, som 1925-28 var museumsdirektør og professor i Köln, var en af de mest kendte repræsentanter for den såkaldte kulturkredslære indenfor den kulturhistoriske antropologi, og bidrog med flere arbejder, blandt andre: "Kulturkreise und Kulturschichten in Oceanien" og Methode der Ethnologie.

Forfatterskab 
 "Kulturkreise und Kulturgeschichten in Ozeanien". (i: Zeitschrfit für Ethnologie, Band 37, 1905, S. 28–53).
 Methode der Ethnologie. Winter, Heidelberg 1911.
 Das Weltbild der Primitiven. Ernst Reinhardt, München 1924.

Litteratur 
 Svensk uppslagsbok, Malmö 1932

Etnografer
Personer fra Berlin
De Forenede Dampvaskerier

De Forende Dampvaskerier er et dansk vaskeri-firma, der blev etableret i 1958.

De Forenede Dampvaskerier driver 20 vaskerier i Skandinavien.

Historie 
De Forenede Dampvaskerier blev grundlagt af Kristian Peter Thorgaard da han købte Lunds Lunds Kitteldepot i 1958. I 1961 købte han endnu et firma, Kivi. Det blev kaldt Kivi Kittel, hvilket senere ledte til ledte senere til navnet Kivi Tex

Kivi-Tex købte virksomheden Elite Miljø i 2004. I 2017 købte den det svenske firma Textilia fr Accent Equity.

Referencer 

Tekstilservicevirksomheder i Danmark
Etableret i 1958
Dansk Melodi Grand Prix 2017

Det danske Melodi Grand Prix 2017 var den 47. udgave af Dansk Melodi Grand Prix, en årligt tilbagevendende sangkonkurrence afholdt siden 1957 af Danmarks Radio (DR). Konkurrencens formål var at finde den sang, der skulle repræsentere Danmark ved Eurovision Song Contest 2017 i Ukraine. Vinderen af konkurrencen blev dansk-australske Anja Nissen med sangen "Where I Am", skrevet af Angel Tupai, Michael D’Arcy og sangeren selv. Anja Nissen vandt med stor afstand ned til andenpladsen, der var Ida Una med sangen "One". 

Arrangementet blev afviklet 25. februar 2017 i Jyske Bank Boxen i Herning med Annette Heick og Johannes Nymark som værter.

Brødrene Olsen var hovednavnet i pauseunderholdningen, der havde fokus på 60-års jubilæet for det første danske Melodi Grand Prix.

Deltagere 
Da fristen for at indsende bidrag til Melodi Grand Prix 2017 udløb 5. september 2016, havde DR modtaget 1.115 sange, hvilket var det højeste antal bidrag, der nogensinde var blevet indsendt til konkurrencen. Fem af de ti deltagende sange blev udvalgt af musikproducerne Cutfather og Jonas Schrøder; de fem øvrige sange blev udvalgt af et 50 mand stort bedømmelsesudvalg bestående af fagfolk fra musikbranchen, medlemmer af MelodiGrandPrixFans.dk og et repræsentativt udvalg af tv-seere.

De 10 finalister blev afsløret 19. januar 2017 på et pressemøde i DR Koncerthuset. Selve sangene blev udgivet på alle digitale tjenester 20. februar 2017.

Anja Nissen og René Machon havde begge deltaget i Dansk Melodi Grand Prix ved tidligere lejligheder: Anja Nissen i 2016, René Machon i 2015.

Afstemning 

Vinderen af Dansk Melodi Grand Prix 2017 blev fundet gennem to afstemningsrunder. I første runde stemte seerne og en ekspertjury på alle ti sange. Tre sange gik herefter videre til superfinalen, hvor seerne og ekspertjuryen endeligt afgjorde, hvilken af de tre sange der skulle repræsentere Danmark ved Eurovision Song Contest 2017.

Ekspertjuryen bestod af fem danske fans af Eurovision Song Contest: Mogens Dalsgaard Myklebust, Mette Thorning Svendsen, Peter Hansen, Morten Kaiser og Søren Toft.

Seerstemmerne og ekspertjuryens stemmer vægtede hver 50 % i begge afstemningsrunder.

Superfinale

Referencer 

 
2017
Begivenheder i 2017
Musik i 2017
Usingen

Usingen er en by i den tyske delstat Hessen ved floden Usa og var hovedstaden i Nassau-Usingen.

Referencer 

Byer i Hessen
Usa (flod i Taunus)

Usa er en 34 km lang tysk flod i delstaten Hessen. Det er en biflod til Wetter som den løber sammen med tæt på Friedberg. Usingen og Bad Nauheim ligger også ved Usa. Usa er en del af Rhin-systemet via Wetter, Nidda og Main.

Floder i Hessen
Nassau-Usingen

Nassau-Usingen var en Fyrstendømme i Det tysk-romerske Rige

Tysklands historie
Tidligere tyske stater
Huset Nassau
Voice Junior (Sæson 4)

Voice junior sæson 4 er en musikkonkurrence for børn hvor der er 3 coaches Wafande, Oh Land og Joey Moe. Værterne er Mikkel Kryger og Amelia Høy . Fjerde sæson af Voice Junior sendes i efteråret 2016

  Vinder 
  Andenplads
  Udstemt i Semifinalen
  Udstemt i  kvartfinalen
  Udstemt i SuperBattle

Statistik 
Farvekoder:

Kvartfinalen (8. oktober)

Semifinalen (15. oktober)

Finalen (22. oktober)

Eksterne kilder og henvisninger

 Kluddermutter: Traileroptagelser var tæt på at gå galt for Oh Land tv2.dk 6. september 2016

Sæsoner af tv-serier
Tv-programmer fra TV 2 Danmark
Rotatormanchetten

Rotatormanchetten (også kaldet rotator cuff) er en gruppe af muskler og deres sener der stabiliserer skulderen. De fire muskler i rotatormanchetten er over halvdelen af de syv scapulohumerale muskler. De fire muskler er supraspinatus, infraspinatus, teres minor og subscapularis.

Muskelsystemet
Teres major

Teres major (Latin teres betyder 'rundet') er en muskel i den øvre ekstremitet, og en af de syv scapulahumerale muskler. Det er en tyk og anelse flad muskel, innerveret af den nedre subscapulare nerve (C5 og C6).

Muskelsystemet
Vikingemuseet Lindholm Høje

Vikingemuseet Lindholm Høje er et historisk museum i Nørresundby, ved gravpladsen Lindholm Høje. Museet beskriver gravpladsen og de mange grave fra jernalderen og vikingetiden, og indeholder arkæologiske fund fra området. Det er i dag en del af Nordjyllands Historiske Museum. Om sommeren bliver der afholdt et historisk marked ved museet.

Historie 
I 1992 åbnede Lindholm Høje Museum i nye bygninger, der blev finansieret af Aalborg Portland. De blev tegnet af arkitekterne Dam & Bengaard  Fra 2004 er museet en del af Nordjyllands Historiske Museum. Bygningerne blev udvidet i 2008 med støtte fra A.P. Møller og Hustru Chastine Mc-Kinney Møllers Fond til almene Formaal. Museet udstiller mange af fundene fra udgravningerne og demonstrerer samtidigt livet her i vikingetiden og jernalderen.

Referencer

Eksterne henvisninger 
 Vikingemuseet Lindholm Høje

Museer i Region Nordjylland
Historiske museer i Danmark
Museer etableret i 1992
Kultur i Nørresundby
Vikingetidsmuseer
Tess Wester

Tess Wester (født 19. maj 1993 i Heerhugowaard) er en hollandsk håndboldspiller og spiller for rumænske CSM București i Liga Naţională og Hollands kvindehåndboldlandshold.. Hun har tidligere spillet i VfL Oldenburg og VOC Amsterdam.

Ved VM i håndbold 2015 vandt hun en sølvmedalje, efter at have tabt finalen mod Norge, med cifrene 23-31. Hun var efterfølgende på VM's officiele All-Star hold, som bedste målvogter.

Hun var også med til at vinde VM-guld for , ved VM i kvindehåndbold 2019 i Japan, efter finalesejr over , med cifrene 30-29.

Hun var med til at vinde den danske liga, Damehåndboldligaen, i 2021 med Odense Håndbold.

Medalje Resultater

Landshold 
 U/19 2010 i Dominikanske Republik 
 U/19 2011 i Holland 
 2015 i Danmark 
 2016 i Sverige 
 2017 i Tyskland 
 2018 i Frankrig 
 2019 i Japan

Klubhold

SG BBM Bietigheim 
 Bundesliga 2017 
 DHB-pokal

Privatliv 
Hun danner privat par, med OB-fodboldspilleren Mart Lieder.

Kilder

Eksterne henvisninger 
 

Håndboldspillere fra Nederlandene
Håndboldspillere fra SG BBM Bietigheim
Håndboldspillere fra Odense Håndbold
Håndboldspillere fra CSM București (kvindehåndbold)
Bornholms Automobilmuseum

Bornholms Automobilmuseum er et automobilmuseum med flere end 80 biler, traktorer og motorcykler. Museet ligger lige sydøst for Aakirkeby på Bornholm. Det blev åbnet den 5. maj 1989 og består primært af biler fra Ole Hermansen private samling.

Museet har bl.a. øens første NSU Prinz. Herudover rummer samlingen en række gamle og sjældne køretøjer som bl.a. en Metz Two Runabout fra 1909, en bil fra Belsize Motors der stammer fra 1911, som der kun findes ét andet eksemplar af i Norden, en Harley Davidson fra 1919, en Ford A fra 1930, en Fordson varebil fra 1936. Særligt engelske sportsvogne udgør en stor del af samlingen. Derudover findes der et autoværksted indrettet som omkring 1920, og flere modelbil i størrelse 1:18, andet historisk legetøj, radio og telefonudstyr samt Bornholms først fjernsyn.

Bornholms Automobilmuseum har fået tildelt følgende priser:
 Aakirkeby Kommunes Kulturpris 1999
 Nordea Danmark Fonden 2003
 DVK's Emil-Prisen 2013

Referencer

Eksterne henvisninger 

 Bornholms Automobilmuseum

Automobilmuseum
Aakirkeby
Bilmuseer i Danmark
Museer etableret i 1989
Frederikssund Museum

Frederikssund Museum er et kulturhistorisk egnsmuseum, der ligger lige vest for Frederikssund. Det har været en del af Roskilde Museum siden 2015, og viser kulturen omkring Roskilde Fjord og Frederikssund.

Museet ligger i den fredede Jægerspris Færgegård fra 1839, der er placeret i den vestlige ende af Kronprins Frederiks Bro, der forbinder Frederikssund med Hornsherred. I 2016 er museet lukket pga. ombygning.

Referencer

Eksterne Henvisninger 
 Frederikssund Museum 

Historiske museer i Danmark
Museum
Museer i Region Sjælland
Museum
Forsviksån

Forsviksån  er et vandløb i  i Västergötland  Sverige som går fra søen Viken til Vättern. Viken får vand fra søerne Örlen mod syd og Unden mod nord; begge ligger  i Västergötland. Forsviksåns totale afvandingsområde er 911 km², hvilket gør den til det største tilløb til Vättern, men en del af vandet løber nu i Göta Kanal lidt længere mod syd.

Eksterne kilder og henvisninger
 Forsviksån  på viss.lansstyrelsen.se

Vandløb i Sverige

Västergötland
Yrsa Sigurðardóttir

Vilborg Yrsa Sigurðardóttir (født 24. august 1963) er en islandsk forfatter, som både skriver børnebøger og krimier. Hun debuterede som børnebogsforfatter i 1998 og som krimiforfatter i 2005 med bogen Det tredje tegn (på dansk 2006), der blev oversat til mere end 30 forskellige sprog. Bogen var den første i Thóra Gudmundsdóttir-serien, der omfatter seks bøger, hvoraf fem er oversat til dansk. Hendes krimier har vundet priser både på Island og internationalt. Udover krimiserier har Yrsa Sigurðardóttir også skrevet enkeltstående krimier, fx Kulde (2015), hvori det islandske vinterlandskab anvendes som stemningsskabende kulisse i fortællingen.

For sin krimi DNA vandt Yrsa Sigurðardóttir i 2016 Palle Rosenkrantz Prisen for årets udenlandske krimi.

Yrsa Sigurðardóttir arbejder desuden som civilingeniør, er gift og har to børn.

Værker oversat til dansk

Thóra Gudmundsdóttir-serien 
 Det tredje tegn (2006)
 Den der graver en grav (2007)
 Aske (2009)
 Isblå spor (2011)

Uden for serie 
 Jeg skal huske dig (2013)
 Kulde (2015)
 Under sneen (2022)

Freyja & Huldar-serien 
 DNA (2016)
 Hævn (2017)
 Tilgivelse (2018)
 Vold (2019)
 Dukken (2020)
 Tavshed (2021)

Øvrige værker (ikke oversat til dansk)

Børnebøger 
 Þar lágu Danir í því (1998)
 Við viljum jólin í júlí (1999)
 Barnapíubófinn, Búkolla og bókarránið (2000)
 B 10 (2001)
 Bíobörn (2003)

Kriminalromaner

Thóra Gudmundsdóttir-serien 
 Horfðu á mig (2009)
 Brakið (2011)

Udenfor serierne 
 Lygi (2013)

Referencer 

Romanforfattere fra Island
Krimiforfattere fra Island
Ingeniører fra Island
Personer fra Reykjavik
Heidmoor

Heidmoor er en by og en kommune i det nordlige Tyskland, beliggende i Amt Bad Bramstedt-Land i
den vestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Heidmoor ligger omkring otte kilometer sydvest for Bad Bramstedt. Mod nord går Bundesstraße B206 fra Bad Bramstedt mod Itzehoe, mod øst går B4 og motorvejen A7 fra Hamborg mod Bad Bramstedt.

Mod vest grænser Heidmoor til Kreis Pinneberg og Kreis Steinburg.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Rødvigvej (Store Heddinge)

Rødvigvej  er en tosporet omfartsvej der går vest om Store Heddinge på Stevns. 

Vejen er en del af sekundærrute 261 der går fra Køge til Rødvig. Den er med til at lede trafikken uden om Store Heddinge, så byen ikke bliver belastet af så meget gennemkørende trafik.

Vejen forbinder Bjælkerupvej i nord med Rødvigvej i syd.

Kilder 

Store Heddinge
Omfartsveje i Danmark
Kjellerupvej (Kjellerup)

Kjellerupvej er en tosporet omfartsvej der går vest om Kjellerup. 

Omfartsvejen er en del af primærrute 52 der går fra Rindsholm der ligger syd for Viborg, til Vesterby der ligger vest for Juelsminde. 
Den er med til at lede trafikken uden om Kjellerup, så byen ikke bliver belastet af så meget gennemkørende trafik.

Vejen forbinder Kjellerupvej i nord med Kjellerupvej i syd.

Kilder 

Vej (Kjellerup)
Omfartsveje i Danmark
Edwin Atherstone

Edwin Atherstone (1788-1872) var en engelsk poet og forfatter. Han er nok mest kendt for sine digte The Fall of Nineveh (Ødelæggelse af Ninive).

Værker 
 The fall of Nineveh, The first six books, by Edwin Atherstone, Baldwin and Cradock, London 1828.
 The fall of Nineveh. A poem by Edwin Atherstone. Second edition: dilligently corrected and otherwise improved. In two volumes, Longmans, Green, Reader and Dyer, London 1868.
 Israel in Egypt. A poem by Edwin Atherstone, Longman, Green, Longman and Roberts, London 1861.
 The last days of Herculaneum and Abradates and Panthea. Poems by Edwin Atherstone, Baldwin, Cradock and Joy, London 1821.
 Dramatic works of Edwin Atherstone. Edited by his daughter, Mary Elizabeth Atherstone, E. Stock, London 1888.
 The sea-kings in England: an historical romance of the time of Alfred by the Author of the "Fall of Niniveh", In Three Volumes, Robert Cadell, Edinburgh 1830.
 The handwriting on the wall, a story by Edwin Atherstone, In Three Volumes, Richard Bentley, London 1858.

Kilde 

Note

Digtere fra England
Agdrupvej (Brønderslev)

Agdrupvej  er en tosporet omfartsvej der går vest om Brønderslev. 
Vejen er en forsættelse af Sdr Omfartsvej og er en del af Ring 2 der går halvvejs rundt om Brønderslev. 

Den er med til at lede trafikken uden om Brønderslev Centrum så byen ikke bliver belastet af så meget gennemkørende trafik.

Vejen forbinder Sdr Omfartsvej i syd med Nordre Omfartsvej i nord.

Kilder 

Brønderslev
Omfartsveje i Danmark
Sekundærrute 261

Sekundærrute 261 er en rutenummereret landevej på Sjælland.

Ruten strækker sig fra Køge og uden om Store Heddinge til Rødvig.

Rute 261 har en længde på ca. 27 km.

Kilder 

261
Bruce Mather

Bruce Mather (født 9. maj 1939 i Toronto, Canada) er en canadisk komponist og pianist.

Mather studerede komposition og musikteori på Royal Conservatory (1952-1957) i Toronto hos bl.a. John Weinzweig og Oskar Morawetz. Studerede videre på Konservatoriet i Paris (1959-1961) hos bl.a. Darius Milhaud og Olivier Messiaen.
Han hører til de vigtige modernister i den klassiske musik, specielt inden for Mikrotonal musik.
Mather har komponeret orkesterværker, kammermusik, scenemusik, elektronisk musik, klaverværker, korværker, vokalmusik etc.

Han er inspireret af Alois Haba og Darius Milhaud. Sidstnævnte var hans mentor og store forbillede.

Udvalgte værker 

 Symfonisk ode - for orkester
 Klaverkoncert - for klaver og kammerorkester
 Madrigal IV - for sopran, fløjte, klaver og bånd
 Til ofrene for Vendée-krigen (1793) - for valdhorn, 2 klaverer og bånd
 Elegi - for altsaxofon og strygeorkester
 Stort Orkester - for orkester

Kilde 
 Om Bruce Mather på www.musiccentre.ca 

Komponister fra Canada
Pianister fra Canada
Oskar Morawetz

Oskar Morawetz (født 17. januar 1917 i Svêtlá nad Sázavou, Tjekkiet - død 13. juni 2007 i Toronto, Canada) var en tjekkisk/canadisk emigreret komponist, professor, lærer, pianist og dirigent.

Morawetz studerede klaver, komposition og teori i Prag, Paris og Wien. Han flygtede fra Nazisterne, som endte med en emigration til Canada nærmere Toronto. Han har skrevet 2 symfonier, orkesterværker, kammermusik, korværker, koncerter, vokal musik etc.

Morawetz har undervist mange af Canadas betydelige komponister, bl.a. Bruce Mather og Srul Irving Glick.

Udvalgte værker 

 Symfoni nr. 1 (1953) - for orkester
 Symfoni nr. 2 (1959) - for orkester
 Klaverkoncert (1962) - for klaver og orkester
 "Til minde om Martin Luther King" (1968) - for fortæller og orkester
 "Fra Anne Franks dagbog" (1970) - for fortæller og orkester
 Strygekvartetter (1955)
 Sinfonietta (1963) - for strygeorkester
 Sinfonietta (1965) - for blæsere og slagtøj

Kilde 
 Om Oskar Morawetz på www.musiccentre.ca 

Komponister fra Canada
Komponister fra Tjekkiet
Pianister fra Canada
Dirigenter
Professorer
Lærere
Pianister fra Tjekkiet
Fuwa

En fuwa er en maskot, der blev brugt ved sommer-OL 2008 i Beijing. Der var i alt fem forskellige fuwaer.

Sommer-OL 2008
Den kaukaside race

Den kaukaside race (også europide) er en gruppering af mennesker, der historisk set betragtes som et biologisk takson, der omfatter nogle eller alle folk i Europa, Nordafrika, Afrikas Horn, Vestasien, Centralasien og Sydasien. Begrebet har været benyttet i biologisk antropologi for mange folk i disse regioner, uden nødvendigvis at henvise til hudfarve. Det blev introduceret i den tidlige racemodel og i antropometri, begrebet udgør en af tre betegnelser for primære menneskeracer (kaukasid, mongolid og negrid). Flere samfundsvidenskabsfolk har argumenteret for at sådanne analyser er rodfæstet i sociopolitologiske og historiske processer snarere end i empiriske observationer. Til trods for dette så benyttes kaukasoid fortsat som en biologisk klassifikation i retsantropologi.

En nylig genetisk undersøgelse, der blev offentliggjort i "European Journal of Human Genetics - Nature" i 2019, viste, at populationer som vest-asiater (arabere), europæere, nordafrikanere, syd-asiater (indere) og nogle centrale asiater er tæt knyttet til hinanden. De kan tydeligt adskilles fra afrikanere syd for Sahara eller østasiatiske befolkninger.

Begrebets oprindelse 

Begrebet "den kaukaside race" blev skabt af den tyske filosof Christoph Meiners i hans Grundriß der Geschichte der Menschheit (1785).

Noter

Litteratur 
 Johann Friedrich Blumenbach, On the Natural Varieties of Mankind (1775) — the book that introduced the concept
  — a history of the pseudoscience of race, skull measurements, and IQ inheritability
  — a major reference of modern population genetics
 
 
 
 
 

Menneskerace
Rødnæbbet vimpelhale

Rødnæbbet vimpelhale (Trochilus polytmus) er en kolibriart, der lever på Jamaica - det er øens nationalfugl.

Noter 
 Avibase - the world bird database

Eksterne henvisninger 

Fugle fra Caribien
Kolibrier
Husmandshus fra Årup, Fyn (Frilandsmuseet)

Husmandshuset fra Årup er et trelænget husmandssted i bindingsværk som nu befinder sig på Frilandsmuseet nord for København, men som indtil 1926 lå i Årup på Fyn. Genopførelsen stod på til 1935.

Huset var helt frem til 1926 fæstehus under et af de lokale godser.

Galleri

Noter

Eksterne henvisninger 

 Fynsk husmandshave  med haven til 'Huset fra Årup' som eksempel

Frilandsmuseet
Landbrugshistorie
Bindingsværksbygninger i Danmark
US Open-mesterskabet i mixed double 2017

US Open-mesterskabet i mixed double 2017 var den 125. turnering om US Open-mesterskabet i mixed double. Turneringen var en del af US Open 2017 og blev spillet i USTA Billie Jean King National Tennis Center i New York City, USA. Turneringen blev afviklet i perioden 31. august - 9. september 2017 med deltagelse af 32 par.

Mesterskabet blev vundet af det topseedede par, Martina Hingis og Jamie Murray, som i finalen besejrede tredjeseedede Chan Hao-Ching og Michael Venus med 6-1, 4-6, [10-8], og som dermed vandt deres anden grand slam-titel i træk, eftersom parret tidligere på året også havde vundet Wimbledon-mesterskabet.

Hingis vandt dermed sin femte US Open-titel, 20 år efter at hun i 1997 vandt US Open-mesterskabet i damesingle. Det var hendes anden sejr i mixed double-mesterskabet, idet hun første gang vandt titlen i 2015 sammen med Leander Paes, og det var hendes anden grand slam-titel i mixed double sammen med Jamie Murray. Det var syvende gang, schweizeren var en grand slam-finale i mixed double, og hun beholdt sin ubesejrede statistik, hvilket betød, at hun herefter havde vundet syv grand slam-titler i mixed double. Alt i alt var sejren hendes 24. grand slam-titel i karrieren i single, double og mixed double.

Jamie Murray vandt sin anden US Open-titel i karrieren – den første var i US Open-mesterskabet i herredouble 2016 sammen med Bruno Soares. Det var hans tredje grand slam-titel i mixed double og den femte grand slam-titel i alt i hans karriere.

Laura Siegemund og Mate Pavić var forsvarende mestre, men Siegemund forsvarede ikke sin titel, fordi hun var skadet. I stedet stillede Pavić op med Andreja Klepač som makker, men det slovensk-kroatiske par tabte allerede i første runde til Alicja Rosolska og Santiago González.

Pengepræmier 

Den samlede præmiesum til spillerne i mixed double androg $ 500.000 (ekskl. per diem), hvilket var det samme som året før.

Højdepunkter 

 Alle fire kvartfinaler blev afgjort i tre sæt, og alle fire kampe endte med resultatet 10-8 i super tie-break.

Turnering

Deltagere 

Turneringen havde deltagelse af 32 par, der er fordelt på:
 24 direkte kvalificerede par i form af deres ranglisteplacering.
 8 par, der har modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen. Alle otte par blev slået ud i første runde.

Resultater

Se også 
 US Open-mesterskabet i herresingle 2017
 US Open-mesterskabet i damesingle 2017
 US Open-mesterskabet i herredouble 2017
 US Open-mesterskabet i damedouble 2017

Eksterne henvisninger 
 US Open

Noter 

US Open 2017
2017
Robotboy

Robotboy, også forkortet RB, er en amerikansk tegnefilmserie skabt af Jan Van Rijsselberge, der sendes på tv-stationen Cartoon Network. Serien består af 2 sæsoner med i alt 52 afsnit. Serien blev oprindeligt sendt fra 2005 til 2008.

Handling 
Serien handler om robotten Robotboy som er videnskabsmanden Professor Mushimotos seneste opfindelse. Men af frygt for at Robotboy vil blive stjålet af sin ærkefjende Dr. Kamikaze som vil bruge ham til at overtage verden med, har Mushimoto sendt ham til Tommy Burnbull som bor i San Francisco i USA. Mens han beskyttes af Tommy og hans to venner Lola og Gus (som kalder sig selv for G-man), lærer han hvordan man opfører sig som en rigtig dreng, mens han kæmper mod Kamikaze som vil stjæle ham.

Afsnit

Danske stemmer 

 Robotboy – Pauline Rehné
 Tommy Turnbull – Zacharias Grassme
 Gus Turner – Sonny Lahey
 Lola Mbola – Annevig Schelde Ebbe
 Robotgirl – Annevig Schelde Ebbe
 Kurt – Christian Damsgaard / Peter Secher Schmidt
 Dr. Kamikaze – Lars Thiesgaard
 Constantine – Laus Høybye
 Bjorn Björnson − Christian Damsgaard / Peter Secher Schmidt
 Professor Moshimo – Torben Sekov
 Donnie Turnbull – Peter Zhelder
 Protoboy – Pauline Rehné

Kilder

Eksterne henvisninger 
 

Animerede tv-serier fra USA
Tv-serier for børn
Amerikanske tv-serier fra 2000'erne
Tv-programmer fra Cartoon Network